Con a simient torrata y molita se fa la infusión conoixita por o mesmo nombre. En Costa Rica, Espanya, Portugal y Río de la Plata a ormino se consume o café torrato u torrefacto (tostato con zucre). Gosa tomar-se como desayuno u en dimpués de minchar, y ye una d'as bebidas sin d'alcohol más socializadoras en muitos países. Existen quasi tantas formas de preparar ista bebida como consumidors, pero amás popular, amás de tomar-lo solo, ye a que leba leit, encara que tamién se'n gosa anyader crema u nata, leit condensata, chicolate u bell licor. Se sirve a sobén calient, pero tamién se puet tomar fredo u con chelo.